b'\n_START_ARTICLE_\nRectoria de Sant Mart\xc3\xad del Clot\n_START_SECTION_\nDescripci\xc3\xb3\n_START_PARAGRAPH_\nL\'antiga rectoria de Sant Mart\xc3\xad del Clot conserva, a la fa\xc3\xa7ana principal, un bonic finestral de pedres tallades que contrasta amb l\'aparell utilitzat per bastir els murs i fer les altres obertures. A la finestra hi ha una llinda que diu aix\xc3\xad: "17 [~]45/ DO [ ] SD". La rectoria de Sant Mart\xc3\xad del clot \xc3\xa9s una senzilla construcci\xc3\xb3 de planta rectangular i teulat a dues aig\xc3\xbces amb els vessants vers les fa\xc3\xa7anes principals. Disposa de baixos, planta i pis._NEWLINE_Va ser bastida el segle XVIII, moment de construcci\xc3\xb3 de quasi totes les cases rectorals d\'aquesta vall que, a la vegada, coincid\xc3\xad tamb\xc3\xa9 amb el moment d\'ampliaci\xc3\xb3 i reformes de l\'esgl\xc3\xa9sia de Sant Mart\xc3\xad.'